BLITSIGE BREINTJIES TEMAS:
5. BLOMME EN BOME
6. EK IS SPESIAAL
10. ONS HUIS EN GESIN
11. DIE SIRKUS
13. DIE DIERETUIN
14. KORING EN BROOD
17. DIE PLAAS
18. DIE BRANDWEER
22. GOEIE MANIERE
23. INSEKTE EN SPINNEKOPPE
26. DIE DOKTER
27. LENTE EN SOMER
28. DIE POSKANTOOR
31. WILDE DIERE
34. DIE HOSPITAAL
37. DIE POLISIE
38. KLERE EN SKOENE
BLITSIGE BREINTJIES IS DIE ALLES-IN-EEN OPVOEDKUNDIGE PROGRAM VIR KLEUTERS
DIE PRET-SPEEL-EN-LEER PROGRAM VIR DIE HELE JAAR
BLITSIGE BREINTJIES is 'n program wat ontwikkel is met die oog op dagmoeders en speelgroepies en kleuterskole wat nie reeds 'n volledige program het vir die jaar nie, of wat die onderwyseres nie tyd het om dit self uit te werk nie.
Blitsige Breintjies is gemik op kinders jonger as 5. Dus vir die jare voordat hulle na graad R of 0 kan gaan. Dit is dus aanvullend tot die voorskoolse program. Blitsige breintjies is egter gerig om volledig in te pas by die kurricullum van die onderwys departement, en bevat alles wat nodig is om kleuters te leer en te ontwikkel volgens die agt leerareas en met doelgerigte basiese ontwikkeling.
Dit is ook geskik vir persone sonder formele voorskoolse onderwys opleiding, en opvoeders kan verseker wees dat alle aspekte gedek word soos bepaal word deur die onderwys departement.
Die uitkomste van elke oefening word in die aantekeninge aangedui. Dit maak dit maklik om te sien dat die verskillende aspekte van ontwikkeling volledig gedek word deur die jaar.
Die agt leerareas vir kleuters soos sosiale wetenskappe, natuurwetenskappe, wiskunde, taal en kuns en kultuur word reg deur die jaar ingewerk in die program. Dit is maklik om U te oorlaai met slim, groot woorde en idees, dit kan 'n boek op sy eie wees. U kan dit maar gaan naslaan en oplees oor al die aspekte van kinderontwikkeling, maar uiteindelik is dit net belangrik om te weet dat die kleuter genoegsaam gestimuleer word en die program geniet.
Hulle het nog baie jare van skoolgaan wat voorlê, en moet op 'n speel-speel manier gehelp en gelei word om gewoond te raak aan die klaskamer en leerprosesse. Kleuters neem deel aan gesprekke, word betrek by besprekings en kom dus nie eers agter dat hulle besig is om te leer nie.
Kleuters word nie met hierdie program geleer om te lees of skryf nie, maar skrifpatrone, wiskundige voorbereiding ens. kry wel aandag as voorbereiding vir graad 0.
Blitsige Breintjies is christelik gebasseer en die bybelverhale is spesiaal verwerk vir kleuters. Daar word gepoog om die lewenswaardes by kleuters te vestig. Kinders word dus nie net geleer nie, maar ook opgevoed. Daar is twee maklike prentjies per week, en een daarvan is spesiaal vir die kleuters om in te kleur.
Die program is ingedeel in 40 weke se leerstof, volgens maklike temas. U sal oorgenoeg materiaal hê om die hele jaar lank gedurende termyne die kleuters te kan oplei en onderrig.
Vir U gerief is die prentjies ook beskikbaar op die meegaande cd, sodat dit maklik met enige rekenaar uitgedruk kan word. Dit kan ook gewoon gefotostateer of nagetrek word. Die meeste van die prentjies of patrone is maklik sodat kleiner kinders dit ook kan doen. Groter kinders ( 4 jariges) kan die meeste self teken en behoort ook aangemoedig te word om dit te doen met 'n bietjie hulp.
Ek weet ouers hou daarvan om te sien die kleuter maak die oulike goedjies, maar onthou dat die idee nie is om perfekte kunswerke te skep nie, maar om die kind se ontwikkelling te bevorder. Die eindproduk van elke oefening is dus van die minste belang. Die proses van skep en kreatief wees is baie belangriker. Klem word dus gelê op die oefening, bespreking en nie hoe dit lyk as dit klaar is nie. Kinders moet die meeste van die items self skep en dit geniet!!
Aktiwiteitsspeletjies bevorder groot motoriese ontwikkeling, aanvoeling en waardering vir musiek en hulle geniet die rolspele wat 'n belangrike deel vorm van die sosiale ontwikkeling.
Daar is twee oefeninge in elke tema en word twee keer per week herhaal, maar daar is ook nog speletjies wat die kleuter verder ontwikkel t.o.v. geheue, oog bewegings en lateraliteit.